b'\n_START_ARTICLE_\nManojlovi\xc4\x87 pala\xc4\x8da u Subotici\n_START_PARAGRAPH_\nManojlovi\xc4\x87 pala\xc4\x8da je gra\xc4\x91evina u Subotici na Korzu br. 8. Spomenik je kulture od velikog zna\xc4\x8daja._NEWLINE_Projektirao ju je 1881. godine poznati suboti\xc4\x8dki arhitekt Tit Ma\xc4\x8dkovi\xc4\x87. Ovo je bila najamna pala\xc4\x8da za Samka Manojlovi\xc4\x87a. Samko Manojlovi\xc4\x87 je nakon smrti polovinu objekta u nasledstvo ostavio Srpskoj pravoslavnoj crkvi, a drugu polovicu supruzi s nakanom da nakon njene smrti i druga polovica pripadne crkvi. _NEWLINE_Zgrada je eklekti\xc4\x8dka jednokatnica s prevladavaju\xc4\x87im elementima neorenesanse. Ova uglovnica je oblika pravokutnika. Simetri\xc4\x8dna je pro\xc4\x8delja._NEWLINE_Zgrada se nalazi u sredi\xc5\xa1tu Subotice. Ostavljena je kao zadu\xc5\xbebina Srpskoj pravoslavnoj crkvi. Ostavili su je Du\xc5\xa1an i Vladislav Manojlovi\xc4\x87, dvojica sudionika novosadske Velike narodne skup\xc5\xa1tine od 25. studenoga 1918. godine gdje su sudionici odlu\xc4\x8dil pripojiti Vojvodinu Kraljevini Srbiji._NEWLINE_Nakon \xc5\xa1to je Direkcija za restituciju Srbije vratila Eparhiji ba\xc4\x8dkoj Srpske pravoslavne crkve vratila 855 hektara zemlji\xc5\xa1ta te i 2500 \xc4\x8detvornih metara poslovnog prostora u Subotici koje su joj poslije Drugog svjetskog rata oduzele, komunisti\xc4\x8dke vlasti, SPC je ustupila denacionalizirane prostore iz ove zgrade Bunjeva\xc4\x8dkoj matici na kori\xc5\xa1tenje odnosno o poslovnim prostorima u prizemlju zgrade.'